ອີຣັກຕັ້ງລັດຖະບານຊຸດໃໝ່
ສະພາແຫ່ງຊາດອີຣັກ ໃຫ້ອະນຸມັດຕໍ່ການຕັ້ງລັດຖະບານຊຸດໃໝ່ ດ້ວຍຄະແນນສຽງ ຢ່າງເປັນເອກກະສັນ
ຫຼັງຈາກໄດ້ມີການຂັດແຍ້ງກັນ ມາໄດ້ຫຼາຍເດືອນແລ້ວ ສະພາແຫ່ງຊາດຂອງອີຣັກ ໄດ້ໃຫ້ການອະນຸມັດດ້ວຍ ຄະແນນສຽງຢ່າງເປັນເອກກະສັນ ຕໍ່ຄະນະລັດຖະບານ ຊຸດໃໝ່ ຊຶ່ງມີນາຍົກລັດຖະມົນຕີ ຂອງລັດຖະບານຊຸດ ແລ້ວ ທ່ານ Nouri Al-Maliki ເຂົ້າຮັບຕຳແໜ່ງເປັນ ນາຍົກລັດຖະມົນຕີຕື່ມອີກ ສະພາແຫ່ງຊາດຂອງອີຣັກ ໄດ້ໃຫ້ການອະນຸມັດຕໍ່ສະ ມາຊິກ 29 ທ່ານຂອງຄະນະລັດຖະບານທີ່ມີທັງໝົດ 42 ທ່ານ ໃນການລົງຄະແນນສຽງ ໃນວັນອັງຄານ ວານນີ້ ໂດຍໄດ້ຍຸດຕິສະພາບການບໍ່ໄປບໍ່ມາທາງດ້ານການເມືອງເປັນເວລາ 9 ເດືອນລຸນ ຫຼັງການເລືອກຕັ້ງໃນເດືອນມີນາ ທີ່ບໍ່ມີພັກຝ່າຍໃດ ໄດ້ຮັບໄຊຊະນະແບບເດັດຂາດນັ້ນ ລັດຖະມົນຕີຮັກສາການ ຈະກຳຕຳແໜ່ງລັດຖະມົນຕີອີກ 13 ຕໍາແໜ່ງ ເປັນການຊົ່ວຄາວ ຈົນກວ່າພວກທີ່ຖືກແຕ່ງຕັ້ງໃຫ້ເປັນລັດຖະມົນຕີຖາວອນ ຈະໄດ້ຮັບການອະນຸມັດຈາກສະ ພາແຫ່ງຊາດ ພວກນັກວິເຄາະເວົ້າວ່າ ການປ່ອຍໃຫ້ມີລັດຖະມົນຕີຮັກສາການຊົ່ວຄາວ ຢູ່ໃນຕຳແໜ່ງ ຕ່າງໆເກືອບ 1 ສ່ວນ 3 ຂອງຄະນະລັດຖະບານນັ້ນ ອາດເປັນສິ່ງທີ່ພາໃຫ້ລັດຖະບານ ຊຸດໃໝ່ບໍ່ມີສະເຖຍລະພາບໄດ້ແລະພວກເຂົາເຈົ້າທຳນາຍວ່າຈະມີການຜິດຂ້ອງຕ້ອງຖຽງ ທາງດ້ານການເມືອງເພີ່ມຕື່ມ ທ່ານ Maliki ຈະເຂົ້າກຳຕຳແໜ່ງ ໃນຖານະລັດຖະມົນຕີຮັກສາການ ຂອງ 3 ກະຊວງທີ່ ສຳຄັນໆ ຄືກະຊວງພາຍໃນ ປ້ອງກັນປະເທດ ແລະຄວາມໝັ້ນຄົງແຫ່ງຊາດ ຈົນກວ່າລັດ ຖະມົນຖາວອນ ຂອງກະຊວງເຫຼົ່ານີ້ຈະໄດ້ຖືກຄັດເລືອກ ບາງທີຫຼັງຈາກການເຈລະຈາທາງ ດ້ານການເມືອງກັບອະດີດນາຍົກລັດຖະມົນຕີ Ayad Allawi ພັກປະສົມ Iraqiya ຂອງ ທ່ານ Allawi ໄດ້ຮັບບ່ອນນັ່ງ ຫຼາຍກວ່າພັກຂອງທ່ານ Maliki ໃນການເລືອກຕັ້ງ ແຕ່ບໍ່ ສາມາດຊອກຫາພາຄີ ທີ່ຈະມາຈັດຕັ້ງລັດຖະບານປະສົມສຽງສ່ວນຫຼາຍໄດ້